TV7 JERUUSALEMMA UUDISED
Tänased teemad -
Abbas peab Netanyahut rahupartneriks
Rivlin tänas Türgi juute
Iraani raketikatsetused ohustavad Iisraeli
Serbia juutide suhtes seati lõpuks õiglus jalule
TV7 Jeruusalemma Uudistest - Shalom!
Arutz Sheva teatel peab palestiinlaste omavalitsuse esimees Abbas
Iisraeli peaministrit Netanyahut rahupartneriks.
Iisraeli televisioonis esinenud Abbas kinnitas samuti,
et palestiinlaste julgeolekujõud võitlevad terrorismiga
ja kontrollivad isegi palestiinlaste kotte,
et neis poleks nuge, millega pussitamisrünnakuid teha.
Kui laps haarab noa, ei küsi ta Abbasi sõnul nõu kelleltki.
Ükski mõistlik inimene ei õhuta oma last tapma, vaid võtab noa ära.
Kui 15-aastane laps haarab noa ja läheb iisraellasi tapma,
teeb ta seda, kuna on kaotanud lootuse.
Abbasi sõnul pole palestiinlased kunagi oma humaansust kaotanud
ning praegu toimuv on ebatavaline, ebaloomulik ja ebainimlik
ega saa jätkuda.
Inimverd ei tohi valada ühelgi põhjusel
ja kui antud olukorda aktsepteeritakse, rahu ei tule.
Kui inimesed mõtlevad,
et Iisraeli valitsus ei usu rahusse ega kahe riigi lahendusse
ja ehitab pidevalt asundusi,
kaotavad palestiinlased Abbasi sõnul lootuse ja peavad midagi ette võtma.
Kui see poleks nii
ja naastaks kõnelustelauda kahe riigi lahendust arutama,
annaks see palestiinlastele lootust ning keegi ei läheks välja pussitama,
tulistama või muud taolist tegema, ütles Abbas.
Ta on ka valmis kohtuma Netanyahuga millal ja kus tahes,
kui saab kutse kohtumisele.
Ometi oli Abbas vastu
hiljuti USA asepresidendi Bideni visandatud uuele rahuplaanile.
Palestiinlaste ajalehe al-Quds teatel
oleks Bideni algatus sisaldanud Jeruusalemma jagamist
ja asunduste ehitamiskeeldu Juudas, Samaarias ja Jeruusalemmas.
Palestiina omavalitsus aga pidanuks tunnustama Iisraeli juudiriigiks
ja loobuma 1948. a Iisraeli Iseseisvussõja ajal
maalt lahkunud araablaste järeltulijate naasmisõigusnõudest.
Novembris möönis Abbas, et loobus varem ekspeaminister Olmerti poolt
Palestiina riigi jaoks pakutud ligi 95%st Juuda ja Samaaria aladest.
The Times of Israeli teatel pakkus Iisraeli president Reuven Rivlin abi
Türgi juudikogukonnale
seoses kolme iisraellase hukkumisega märtsikuises Istanbuli terrorirünnakus
ja ISISe ohu tõttu.
Rivlin vestles telefonitsi Türgi juudikogukonna esimehega
ja tänas teda kogukonna abi eest vigastatuile ja hukkunute omastele.
Rivlin väljendas ka muret Türgi juutide suhtes
seoses Sky Newsi raportiga,
mille järgi ISISe terroristid kavandavad peatset rünnakut
juudi lasteaedade, koolide ja noortekeskuste vastu Türgis.
Iisrael hoiatas ISISe ohu eest ja õhutas Türgis elavaid
või riiki külastavaid kodanikke koheselt lahkuma.
Tõenäolisim rünnakuobjekt oleks Sky Newsi teatel
Neve Shalomi sünagoog Istanbulis, kus on ka kultuurikeskus ja kool.
Antud sünagoogi on varemgi kaks korda rünnatud,
1986. ja 2003. aastal.
Rivlini sõnul on Iisrael saadud info tõttu äärmiselt mures
ning jälgib olukorda Iisraelis ja Türgis.
Israel Hayomi teatel ütlevad USA ja selle Euroopa liitlased,
et Iraani raketikatsetused kujutavad Iisraelile ohtu.
USA, Suurbritannia, Prantsusmaa ja Saksamaa kirjas ÜRO-le
rikub tuumapäid kanda suutvate rakettide katsetamine
ÜRO Julgeolekunõukogu resolutsiooni 2231,
mis võeti vastu mullu seoses ajaloolise tuumalepinguga.
Kirjas palutakse Julgeolekunõukogul arutada kohast vastutegevust
seoses Iraani kohuste rikkumisega ja nõutakse,
et ÜRO peasekretär Ban Ki-moon raporteeriks
Iraani ebajärjekindla tegevuse suhtes seoses antud resolutsiooniga.
Nõukogu diplomaatide sõnul oleks uute sanktsioonide kehtestamine nõrk,
kuna resolutsioon on mitmetitõlgendatav ja ebaselge.
Kuigi viimatine raketikatsetus oli vastuolus resolutsiooniga,
ei rikkunud see Lääne ametnike sõnul Iraani, Inglismaa, Hiina, Prantsusmaa,
Venemaa, USA ja Saksamaa vahelise tuumalepingu põhiolemust.
Julgeolekunõukogus pidevalt vetoõigust kasutav Venemaa
ei toeta samuti Iraanile uute sanktsioonide kehtestamist
ja Hiinagi tegi mullustel tuumalepingukõnelustel lobitööd
Iraani raketisanktsioonide vastu.
USA, Suurbritannia, Prantsusmaa ja Saksamaa kirjas ÜRO-le
ei nimetatud Iraani raketikatsetusi resolutsiooni rikkumiseks.
Rikkumise tagajärjel peaks Iraan lõpetama oma 8-aastase tegevuse,
mis hõlmab tuumarelvi kandma mõeldud ballistiliste rakettide katseid.
Diplomaatide sõnul pole Julgeolekunõukogu resolutsioon
juriidiliselt siduv ja seda ei saa ÜRO harta 7. ptk järgi,
mis tegeleb ka sanktsioonidega, jälgida.
Lääneriigid peavad resolutsiooni aga keelavaks
ja Iraanil on poliitiline kohus seda järgida.
Iraani Revolutsioonikaarti raketiüksuse ülema sõnul
on testitavad raketid mõeldud tabama USAd ja Iisraeli.
Prantsusmaa soovitas seoses Iraani raketikatsetustega
ühepoolseid EL sanktsioone.
Arutz Sheva teatel võttis Serbia vastu seaduse,
mis toob tagasiulatuva õigluse riigi väikesele juudikogukonnale.
Pärimatu omandi tagastamisseadus võimaldab tagastada tuhandeid
varem juutidele kuulunud hooneid juudikogukondade ühingule.
Ühing tahab enamuse kinnisvarast välja üürida.
Serbia eraldab kogukonnale ka rahalist toetust
950 000 eurot igal aastal järgmised 25 aastat.
Raha kasutab kogukond haridusele, võitlusele eelarvamustega
ning holokaustiohvrite mälestuse säilitamiseks
ja ellujäänute toetamiseks, ütles kogukonna juht Ruben Fuks.
Need olid meie tänased uudised. Shalom ja kohtumiseni!
Tõlge: Monika Jaaguri